ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባይቶ ክልል ትግራይ ክልላዊ መረጻ ክካየድ ወሲኑ 12 ሰነ 2020 ባይቶ ክልል ትግራይ ሎሚ ኣብ ዘካየዶ ኣኼባ ክልላዊ መረፃ ክካየድ ብምሉእ ድምፂ ውሳነ ኣሕሊፉ። "መረፃ ዝካየደሉ መዓልቲ ዛጊድ ኣይተነፀረን፡ ግን ብመሰረት እቲ ሕገ-መንግስቲ ክካየድ እዩ" ክብል ሓላፊ ርክብ ህዝቢ ባይቶ ትግራይ ኣይተ ሙሉጌታ ታረቀ ንቢቢሲ ገሊጹ። ቅድም ክብል ገዛኢ ውድብ እቲ ክልል ህወሓት፡ ተመሳሳሊ ውሳነ ኣሕሊፉ ከም ዝነበረን፡ ምስ'ቲ ሃገራዊ መረጻ ቦርድ ዘሕለፎ ውሳነ ዘይሳነ ብምዃኑ ከካትዕን ከዘራርብን ጸኒሑ እዩ። ሃገራዊ መረጻ ቦርድ ኢትዮጵያ፡ ለበዳ ኮሮናቫይረስ ኣብታ ሃገር ክላባዕ ድሕሪ ምጅማሩ፡ እቲ ንሎምዘበን መወዳእታ፡ ኣብ ወርሒ ነሓሰ ክካየድ መደብ ሒዝሉ ዝነበረ ምርጫ ከካይዶ ከምዘይኽእል ዕላዊ ምግባሩ ዝዝከር እዩ። እንታይ ሒዝካ ናብ መረጻ?
